**Uvjeti korištenja bonbon Web portala**

Svako korištenje www.bonbon.hr podložno je niže navedenim uvjetima:

Dokumenti, podaci i informacije objavljeni na Web portalu www.bonbon.hr (dalje: Web portal) ne smiju se reproducirati, distribuirati ili na bilo koji način koristiti u komercijalne svrhe bez izričitog pristanka Hrvatskog Telekoma d.d., Savska cesta 32, Zagreb, OIB 81793146560 (dalje: HT) ili na bilo koji način koji može uzrokovati štetu HT-u ili bilo kojoj trećoj strani.

Dokumenti, podaci i informacije objavljeni na ovom Web portalu mogu se koristiti samo za individualne potrebe posjetitelja uz poštivanje svih autorskih i vlasničkih prava te prava trećih osoba. Korištenjem sadržaja ovog Web portala posjetitelj prihvaća (i) sve rizike koji nastaju iz korištenja ovog Web portala te prihvaća (ii) koristiti sadržaj ovog Web portala isključivo za osobnu uporabu i na vlastitu odgovornost.

**Sadržaj i usluge bonbon Web portala**

Web portal svojim posjetiteljima pruža pristup različitim internetskim servisima i izvorima sadržaja koji uključuju zabavni sadržaj u formi bloga, podršku korisnicima putem Pitanja i odgovora te chata, pristup Moj bonbon profilu, kupovinu putem Web dućana te razne informacije o bonbon uslugama i proizvodima.

Prilikom posjećivanja Web portala posjetitelji su upoznati i prihvaćaju da sadržaj i usluge Web portala mogu uključivati reklame, obavijesti, poruke administratora i slične poruke namijenjene redovitom obavještavanju posjetitelja Web portala i normalnom funkcioniranju svih usluga i sadržaja Web portala.

HT se u potpunosti odriče svake odgovornosti koja na bilo koji način može nastati iz, ili je na bilo koji način vezana za korištenje Web portala za bilo koje radnje posjetitelja uporabom ili zlouporabom sadržaja na bonbon Web portalu, te za bilo kakvu štetu koja može nastati posjetitelju ili bilo kojoj trećoj strani u vezi s uporabom ili zlouporabom korištenja sadržaja Web portala.

**Posjetitelji i Korisnici bonbon Web portala**

Posjetitelji ovog Web portala dijele se prema opsegu prava korištenja servisa na Web portalu na sljedeće kategorije:

1. **Gost** –posjetitelj Web portala koji ima pristup svim javnim sadržajima na Web portalu, Korisničkoj podršci putem Web kontakt obrasca i chata te zahtjevu za zasnivanje pretplatničkog odnosa;
2. **Primatelj bonbon newsletter-a** – Gost Web portala koji želi primati bonbon newsletter, te je u tu svrhu na Web portalu ostavio podatke o svojoj e-mail adresi;
3. **Korisnik Web portala** – Gost Web portala koji ima mogućnost poduzimati sljedeće aktivnosti na Web portalu:
   * Glasanje i komentiranje blog sadržaja;
   * Postavljanje pitanja ili nuđenje boljeg odgovora u sekciji Pitanja i odgovori;
   * Online kupovinu proizvoda i usluga iz bonbon portfolija (bonova, mobitela odnosno bonbon paketa, SIM kartica, dodatne opreme, Internet SIM kartice, Internet paketa i dr. iz prodajne ponude). Uvjeti korištenja usluge online kupovine na bonbon web stranici nalaze se na <http://www.bonbon.hr/info/uvjeti-koristenja-i-pravne-napomene/uvjeti-koristenja-bonbon-weba>;
   * Pristup dodatnim sadržajima koji se mogu uvesti tijekom vremena, poput downloada digitalnih dobara i nagradnih natječaja isl.
4. **Bonbon Korisnik** – Korisnik Web portala koji je u svoj profil dodao i svoj bonbon broj (tzv. MSISDN), te koji uz sva prava koja imaju Korisnici Web portala iz točke 3. ima pravo i na administraciju svog bonbon broja putem Moj bonbon profila na sljedeći način:

* **Prepaid korisnici (korisnici bonova):**
  + aktivaciju i deaktivaciju paketa i plaćenih opcija;
  + provjeru stanja na računu, provjeru valjanosti SIM kartice i uvid u PUK1 broj svog bonbon broja;
  + slanje 20 besplatnih Web SMS poruka po pojedinom bonbon broju;
  + pristup ostalim servisima i programima koji će se napraviti za korisnike bonova;
  + popuniti zahtjev za prijenos svog prepaid broja na pretplatu.
* **Bonbon pretplatnici:**
  + uvid u trenutnu potrošnju i administraciju ograničenja potrošnje po svom pretplatničkom broju;
  + uvid u PUK 1 broj i svoje pretplatničke podatke;
  + administraciju podataka o adresi za pisanu korespondenciju, e-mail adresi i kontakt broju;
  + uvid u račun i detaljan ispis računa, prikaz podataka za plaćanje računa i plaćanje računa putem Internet bankarstva. Jednom u 12 mjeseci bonbon pretplatnik će moći zatražiti obročno plaćanje nedospjelog računa odabirom plaćanja do 3 rate;
  + aktivaciju i deaktivaciju paketa i opcija;
  + mogućnost promijene minimalne mjesečne potrošnje najkasnije 2 (dva) sata prije kraja tekućeg mjeseca za sljedeći mjesec;
  + aktivaciju i deaktivaciju opcije primanja računa u elektroničkom obliku (e-računa) u Moj bonbon profil te odabir kanala (e-mail, SMS) za obavijest o isporučenom e-računu. Ako korisnik deaktivira opciju primanja e-računa, račun će nastaviti dobivati u pisanom obliku na navedenu dostavnu adresu;
  + zahtjev za privremeno isključenje bonbon broja iz mreže. Usluga se može zatražiti jednom u kalendarskoj godini na razdoblje do 6 mjeseci;
  + zahtjev za ponovno uključenje broja prije isteka privremenog isključenja sukladno prethodnoj točci;
  + zahtjev za trajno isključenje broja iz mreže ili prijelaz na bonbon prepaid uslugu;
  + slanje 20 besplatnih web SMS poruka po pojedinom bonbon broju;
  + pristup ostalim servisima i programima koji će se napraviti za bonbon pretplatnike.

Prihvaćanjem ovih Uvjeta Korisnik daje privolu da mu se na temelju njegova korisničkog/pretplatničkog odnosa s HT-om na Moj bonbon profilu prikazuju detalji korištenih bonbon usluga, kako bi bez dodatnih procedura imao mogućnost njihove kontrole na ovom portalu.

Prihvaćanje ovih Uvjeta podrazumijeva i zahtjev Korisnika u detaljan ispis računa u elektroničkom obliku jer je to funkcionalnost Moj bonbon profila. Sukladno navedenom Korisnik će imati mogućnost uvida u detaljan ispis računa za pružene elektroničke komunikacijske usluge u elektroničkom obliku.

**Registracija na web portalu**

Korisnikom Web portala, odnosno bonbon Korisnikom (dalje u tekstu: Registrirani korisnik) postaje se postupkom registracije. Postupak je dobrovoljan i podrazumijeva dobrovoljno pružanje točnih i potpunih podataka. Klikom na polje “Prihvaćam Uvjete korištenja bonbon Web portala” Korisnik potvrđuje da je u cijelosti upoznat i prihvaća ove Uvjete.

Postupak registracije za Korisnika Web portala kojim se kreira vlastiti profil vrši se na sljedeći način:

1. Kreiranje korisničkog imena koje je jednako email-u korisnika, te odabir željene lozinke i nadimka (osnovni podaci za kreiranje profila);
2. Prihvaćanje ovih Uvjeta.

Postupak registracije za bonbon Korisnika kojom se kreira vlastiti Moj bonbon profil vrši se na način da:

1. korisnik povrh podataka potrebnih za registraciju Korisnika
2. upiše i svoj bonbon broj kojeg želi registrirati (tzv. MSISDN).

Bonbon pretplatnici uz pretplatnički broj upisuju i svoj osobni identifikacijski broj (OIB). Ovaj podatak nužan je prvenstveno radi zaštite prava i interesa bonbon Registriranog korisnika jer se time osigurava odgovarajuća razina provjere identiteta radi registracije te u svrhu ispunjavanja svih prava i obveza iz odnosa Registriranog korisnika s HT-om po izvršenoj registraciji. Bonbon Registrirani korisnik će na predmetni MSISDN zaprimiti privremenu lozinku koju je dužan unijeti u web obrazac kako bi se registrirao kao bonbon Registrirani korisnik. Registrirani korisnik može registrirati samo aktivan MSISDN odnosno onaj koji nije privremeno ili trajno isključen iz mreže.

U Moj bonbon profil bonbon Registrirani korisnik može dodati više bonbon brojeva (MSISDN-ova), ali broj koji je dodan u jedan profil ne može se istovremeno dodati u neki drugi Moj bonbon profil, uključivo i u slučaju kad su oba Moj bonbon profila registrirana na istog bonbon Registriranog korisnika.

U istom Moj bonbon profilu može se nalaziti jedan ili više pretplatničkih brojeva koji su registrirani pod istim OIB-om.

Registrirani korisnik može odabrati i registraciju putem svog Facebook računa ili Google servisa, pri čemu će prilikom registracije putem odabranog servisa dobiti poruku da ga Moj bonbon traži dozvolu da od odabranog servisa dobije osnovne podatke. Ukoliko je korisnik prije kreiranja profila putem Facebook računa ili Google servisa kreirao svoj profil i lokalno, putem Web portala, Web portal će mu omogućiti da prilikom prvog spajanja putem vanjskog servisa poveže ta dva profila u jedan. Ukoliko to korisnik ne učini tada, kasnije to više neće biti u mogućnosti učiniti.

E-mail Registriranog korisnika koristit će se radi dostave važnih informacija koje se tiču zatražene/naručene usluge, ali i za potvrdu registracije te isporuku nove lozinke ako Registrirani korisnik zaboravi postojeću, te u slučaju privole Registriranog korisnika i za dostavu promidžbenih poruka. Nakon uspješne registracije Registrirani korisnik će imati jedinstveno korisničko ime (e-mail) i lozinku. Korisničko ime i lozinka služe za ovlašteni pristup, odnosno kao autorizacija za korištenje određenih usluga i sadržaja dostupnih na bonbon Web portalu. Izmjene korisničkog imena odabranoga i unesenoga pri registraciji nisu dozvoljene, dok lozinku za pristup profilu Registrirani korisnik može izmijeniti u bilo kojem trenutku. Registrirani korisnik koji zaboravi lozinku može zatražiti pomoć klikom na polje „Zaboravljena lozinka” te će mu pomoć biti pružena sukladno uputama koje Registrirani korisnik može vidjeti na bonbon Web portalu.

Registrirani korisnik se obvezuje svoje korisničko ime i lozinku, a koji zajedno čine digitalni identitet na temelju kojeg se Registrirani korisnik autentificira prema HT-u, držati u strogoj tajnosti i čuvati s dužnom pažnjom od neovlaštenog pristupa, kao i svaku drugu korisničku identifikacijsku oznaku dodijeljenu od strane HT-a za vrijeme trajanja njegovog korisničkog odnosa, te se obvezuje da ih neće otkrivati ili na ikoji način učiniti dostupnima drugima odnosno neovlaštenim osobama. Registrirani korisnik je isključivo odgovoran za svaku radnju, uključivo svako očitovanje volje dano pod korisničkim imenom i lozinkom, koje će se smatrati radnjom Registriranog korisnika o čijem se korisničkom imenu i lozinci radi. HT neće snositi odgovornost ni po kakvoj osnovi i ni za kakvu štetu koja može nastati Registriranom korisniku i/ili trećima, uslijed postupanja suprotno ovim odredbama i/ili nepravilnog postupanja s korisničkim imenom i lozinkom Registriranog korisnika i/ili zlouporabe i/ili neovlaštenog korištenja korisničkog imena i lozinke Registriranog korisnika, odnosno za štetu koja je povezana ili može biti povezana s ovim postupanjima i/ili zlouporabom.

Registrirani korisnik se obvezuje da će prilikom korištenja profila i/ili Moj bonbon profila poduzimati odgovarajuće sigurnosne mjere, uključujući i odjavu Registriranog korisnika svaki put nakon korištenja spomenutih stranica („log off“), posebno ako ne koristi vlastito računalo, a kako bi se izbjegla mogućnost zlouporabe. Isto se odnosi na poduzimanje svih potrebnih mjera zaštite radi izbjegavanja različitih vrsta on-line prijevara. Registrirani korisnik je dužan odmah promijeniti svoju lozinku ako posumnja u neovlašteno korištenje. Korisnik mora odmah obavijestiti bonbon Službu za korisnike u slučaju ikakve sumnje u moguću zlouporabu i/ili neovlašteno korištenje njegovim korisničkim imenom i lozinkom, odnosno drugom korisničkom identifikacijskom oznakom. Obrazovanje Registriranog korisnika (npr. o pravilnom ponašanju na Internetu te izbjegavanju povezanih rizika i prijevara) te primjena sigurnosnih i drugih mjera potrebnih za zaštitu opreme Registriranog korisnika, računalnih programa i podataka, spada u područje isključive odgovornosti svakog pojedinog Registriranog korisnika. Registrirani korisnici izričito potvrđuju da su upoznati s time da HT iz sigurnosnih razloga nikada od Registriranih korisnika neće zahtijevati unos njihovih korisničkih podataka putem e-maila. HT ni u kom slučaju neće biti odgovoran za bilo kakvu štetu nastalu upotrebom ili zloupotrebom Moj bonbon profila.

**Obveze Posjetitelja i Korisnika bonbon Web portala**

Prilikom korištenja Web portala zabranjeno je:

a) objavljivanje, slanje i razmjena sadržaja koji krše postojeće hrvatske i/ili međunarodne zakone, sadržaj koji je uvredljiv, vulgaran, pornografski, prijeteći, rasistički ili šovinistički te štetan na bilo koji drugi način,

b) objavljivanje, slanje i razmjena informacija za koje posjetitelj zna ili pretpostavlja da su lažne, a čije bi korištenje moglo nanijeti štetu drugim korisnicima,

c) lažno predstavljanje u ime druge pravne ili fizičke osobe,

d) manipuliranje informacijama u svrhu skrivanja porijekla sadržaja kojeg se objavljuje ili šalje putem bonbon Web portala,

e) objavljivanje, slanje i razmjena sadržaja koji su zaštićeni autorskim pravom,

f) objavljivanje, slanje i razmjena neželjenih sadržaja korisnicima bez njihovog pristanka ili traženja,

g) svjesno objavljivanje, slanje i razmjena sadržaja koji sadrži viruse ili slične računalne datoteke ili programe načinjene u svrhu uništavanja ili ograničavanja rada bilo kojeg računalnog softvera i/ili hardvera i telekomunikacijske opreme,

h) korištenje, na bilo koji način, bonbon Web portala za slanje odnosno poticanje širenja netraženih komercijalnih priopćenja (tzv. spamanje),

i) prikupljanje, čuvanje i objavljivanje osobnih podataka drugih posjetitelja bonbon Web portala i Registriranih Korisnika.

Registrirani korisnik je upoznat i prihvaća da će sav sadržaj koji nije u sukladnosti sa ovim Uvjetima te primjenjivim propisima Republike Hrvatske, biti uklonjen sa Web portala, te da HT kao nositelj Web portala zadržava pravo automatski uskratiti mogućnost korištenja korisničkih prava na Web portalu (ukinuti profil Registriranog korisnika) i to bez prethodne najave.

**Zaštita privatnosti i tajnost podataka**

HT se obvezuje poštivati privatnost osoba koje se registriraju na Web portalu. Registracijom u skladu s ovim Uvjetima, Registrirani korisnik daje izričitu suglasnost HT-u da smije ove podatke sukladno Zakonu o zaštiti osobnih podataka obrađivati u svrhu registracije odnosno ispunjavanja prava i obveza temeljem ovih Uvjeta.

Korisnički podaci koji se pružaju tijekom registracije na Web portal, odnosno u sklopu interakcije s Web portalom, prenose se sigurnim komunikacijskim kanalom - zaštićeni su enkripcijom i prenose se putem sigurnog mrežnog protokola (HTTPS) koji onemogućuje čitanje i krivotvorenje podataka od strane trećih osoba u komunikacijskom kanalu. Bonbon korisničkim stranicama mogu se služiti samo Registrirani korisnici koji mu pristupaju s pomoću Web preglednika (Web browser) koji podrža HTTPS protokol. U svrhu sigurnosti sustava, prigodom posjeta bonbon korisničkim stranicama radi registracije na profil/Moj bonbon profil, internetski poslužitelj evidentira IP adresu računala koje mu je pristupilo, datum pristupa, rezultat uspješnosti HTTPS zahtjeva u obliku numeričkog koda, veličinu datoteke koja je isporučena Korisnikovom pregledniku u oktetima, URL stranicu s koje nam se pristupa te oznaku Korisnikovog internetskog preglednika (naziv i verzija).

Web stranice koriste „kolačiće“ kako bi bile u mogućnosti besplatno pružati svoju uslugu svakom Korisniku s potpunim funkcionalnostima i što kvalitetnijim sadržajem. Kolačići predstavljaju skup podataka koje generira poslužitelj Web stranica i koje Web preglednik sprema na disk Korisnika u obliku male tekstualne datoteke. Sesijski kolačić postavlja se na računalo Korisnika samo za vrijeme trajanja njegovog posjeta bonbon Web portalu, omogućuje mu da se učinkovitije služi Web stranicama i automatski istječe kada zatvori svoj preglednik. Osim toga, bonbon prati statističku posjećenost svojih stranica isključivo radi dobivanja nužne informacije o privlačnosti i uspješnosti svog portala na tržištu i pritom koristi uslugu treće strane pod nazivom Google Analytics. Detaljne informacije treće strane o ovoj usluzi, kao i o mogućnostima Korisnika u vezi s regulacijom kolačića koji su za isto nužni, dostupne su na: <http://www.google.com/intl/en/analytics/privacyoverview.html>. Bonbon također koristi kolačiće u svrhu oglašavanja vlastitih usluga i proizvoda te usluga i proizvoda svojih partnera koji bi Korisnika mogli zanimati. Prikazivanje oglasa koje Korisniku dostavlja bonbon ili partner omogućuje se putem kolačića koje bonbon, odnosno treća strana može postaviti u Web-preglednik Korisnika. Korisnik uvijek može samostalno regulirati primanje kolačića putem postavki svojeg Web preglednika. Bonbon isključuje svaku odgovornost za bilo kakav gubitak funkcionalnosti usluge na bonbon Web portalu i kvalitete sadržaja u svim slučajevima odabira regulacije primanja kolačića od strane Korisnika. Korisnik usluge bonbon Web portala potvrđuje da je obaviješten o obradi podataka i opcijama glede istog kako je ovdje navedeno te izražava svoju suglasnost s istima nastavkom korištenja bonbon Web portala.

Korisnici se uvijek mogu obratiti HT-u i u slučaju dodatnih upita o obradi njihovih osobnih podataka. Svoja prava prema propisima o zaštiti osobnih podataka mogu ostvariti besplatno. Elektroničkim se putem mogu obratiti na adresu e-pošte [bonbon@bonbon.com.hr](mailto:bonbon@bonbon.com.hr)

**Linkovi na druge Web stranice i sadržaji dobiveni od Korisnika**

Web portal sadrži i dokumente, podatke, informacije kao i veze do drugih Internet stranica kreiranih od strane trećih osoba (linkovi) koje će se, kad god je to moguće, kao takve označavati. HT nema nadzor nad navedenim dokumentima, podacima, informacijama ili drugim Internet stranicama te se u potpunosti odriče svake odgovornosti vezane uz sadržaj na Internet stranicama kreiranim od strane trećih osoba.

HT ne kontrolira sadržaj koji razmjenjuju Korisnici te ne može garantirati točnost, porijeklo ili kvalitetu takvog sadržaja. U slučaju saznanja da neki sadržaj krši pravne propise RH ili narušava ugled Web portala, HT zadržava pravo uklanjanja takvog sadržaja sa Web portala bez prethodne obavijesti. HT neće ni na koji način biti odgovoran za sadržaj ili gubitak i oštećenje sadržaja koje je nastalo zbog korištenja Web portala. HT zadržava pravo da sadržaj koji objavljuju ili razmjenjuju Korisnici Web portala koristi u promotivne svrhe.

**Završne odredbe**

Hrvatski Telekom d.d. (dalje u tekstu HT) zadržava pravo ukidanja, kao i promjene izgleda, sadržaja i uvjeta korištenja Web portala kao i svih servisa i podstranica koje su sastavni dio Web portala bez obaveze prethodne najave. HT nije odgovoran za bilo kakvu štetu nastalu tim promjenama.